Μονή Ασωμάτων Ρεθύμνης

Η Μονή Ασωμάτων είναι μοναστήρι της Περιφερειακής Ενότητας Ρεθύμνης στην Κρήτη, κτισμένο στο κέντρο της εύφορης κοιλάδας του Αμαρίου, σε υψόμετρο 345 μέτρα. Απέχει περίπου σε 31 χλμ. ΝΑ. από το Ρέθυμνο και 3 χλμ. Β.-ΒΑ. από το Αμάρι. Το καθολικό της είναι αφιερωμένο στη Σύναξη των Αρχαγγέλων που είναι γνωστοί κι ως Ταξιάρχες ή Ασώματοι. Στο ιερό του φυλάσσονται δύο σημαντικές εικόνες, της Αγίας Τριάδας (του 1619) και των Ταξιαρχών, οι οποίες αγιογραφήθηκαν από τον ηγούμενο Μανασσή. 

 Ιστορικά στοιχεία 
Η Μονή Ασωμάτων ταυτίζεται με την Μονή του Μιχαήλ Αρχαγγέλου που καταγράφεται σε έγγραφο του 13ου αιώνα και χρονολογείται γύρω 961 - 1204 ενώ έχει συνδεθεί με την αρχοντική οικογένεια Βαρούχα κατά το τέλος της Ενετοκρατίας. Υπήρξε φρούριο με ισχυρό τείχος και η βάση της επανάστασης των Χορτατζήδων (13ος αι.) κατά των Ενετών. 

Το 1812, αναφέρεται ότι ο απεσταλμένος των Τούρκων στη Κρήτη Οσμάν Πασάς μετέλαβε στη Μονή των Αχράντων Μυστηρίων. Κατά τη διάρκεια της ελληνικής επανάστασης το κτιριακό συγκρότημα καταστράφηκε πολλές φορές από τους Τούρκους.

Απογράφεται ως ξεχωριστός οικισμός επίσημα για πρώτη φορά το 1925 να προσαρτάται στην τότε κοινότητα Βισταγής. Σύμφωνα με την απογραφή 2021 απογράφησαν 21 άτομα όσοι και με αυτήν του 2011 ήταν 19«ΦΕΚ αποτελεσμάτων ΜΟΝΙΜΟΥ πληθυσμού», σελ. 10884 (σελ. 410 του pdf). 

 Σημείωση 
Η μονή είναι γνωστή και ως Σχολή Ασωμάτων επειδή το 1927 με απόφαση του Ηγουμενοσυμβουλίου  παραχωρήθηκε στην τότε νεοϊδρυθείσα Γεωργική Σχολή Ασωμάτων και λειτουργεί ως κτηνοτροφική σχολή.

 Εξωτερικοί σύνδεσμοι 

 Μονή ή Σχολή Ασωμάτων στο Αμάρι από τον ιστότοπο https://www.cretanbeaches.com/.

 Φωτογραφίες 

 Παραπομπές 

Ασωματων
Κατηγορία:Δήμος Αμαρίου